
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Domnului deputat




Valentin Iliescu,



Preşedintele Comisiei pentru muncă şi protecţie socială

AVIZ

asupra proiectului de Lege pentru aprobarea Ordonanţei de urgenţă a Guvernului nr. 98/1999 privind protecţia socială a persoanelor ale căror contracte de muncă vor fi desfăcute ca urmare a concedierilor colective



Biroul permanent al Camerei Deputaţilor a transmis, cu adresa nr. 261 din 28 iunie 1999, în vederea avizării, proiectul de Lege pentru aprobarea Ordonanţei de urgenţă a Guvernului nr. 98/1999 privind protecţia socială a persoanelor ale căror contracte de muncă vor fi desfăcute ca urmare a concedierilor colective.



În şedinţa din 2 septembrie 1999, comisia a analizat proiectul de lege şi a hotărât, cu majoritate de voturi, să îi acorde aviz favorabil cu următorul amendament:



Amendamente admise:

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
    Art. 1 (2) – “Prevederile alin. (1) nu se aplică salariaţilor încadraţi în aparatul propriu şi în serviciile publice descentralizate ale administraţiei publice centrale şi locale”.
    Domnul deputat Şerban Rădulescu-Zoner şi domnul deputat Marţian Dan au propus modificarea şi completarea alin. (2) al art. (1) după cum urmează:

    “(2) Prevederile alin. (1) nu se aplică:

a) Salariaţilor încadraţi în aparatul propriu şi în serviciile publice descentralizate ale administraţiei publice centrale şi locale;

b) Cadrelor militare din sistemul Ministerului Apărării Naţionale, Ministerului de Interne, Serviciului Român de Informaţii, Serviciului de Protecţie şi Pază şi Serviciului de Telecomunicaţii Speciale”.
    Emiterea “Ordonanţei de urgenţă a Guvernului României nr. 100/1999 privind unele măsuri de protecţie socială a cadrelor militare şi a salariaţilor civili, care se vor aplica în perioada restructurării aparatului central, comandamentelor de armă, inspectoratelor generale, marilor unităţi, unităţilor şi formaţiunilor din compunerea Ministerului de Interne”, s-a făcut în condiţiile în care intrase în vigoare “Ordonanţa de urgenţă a Guvernului  nr. 98/1999 privind protecţia socială a persoanelor ale căror contracte individuale de muncă vor fi desfăcute ca urmare a concedierilor colective”. Aceasta din urmă stabileşte regimul general de protecţie socială ce se aplică în cazul persoanelor ale căror contracte individuale de muncă se desfac ca urmare a concedierilor colective.

Ordonanţa de urgenţă 

nr. 100/1999 instituie o seamă de excepţii de la regimul reglementat prin Ordonanţa de urgenţă nr. 98/1999. Respectivele excepţii ies, însă, din reglementarea prevăzută la alin. (2) al art. 1 din Ordonanţa de urgenţă 

nr. 98/1999. Pentru a avea un sistem legislativ  coerent şi a asigura temei legitim Ordonanţei de urgenţă nr. 100/1999 apar necesare completarea şi reamenajarea alin. (2) al art. 1 din Ordonanţa de urgenţă 

nr. 98/1999. 

PREŞEDINTE,
Marţian Dan

